Nimo wulkich nadregionalnych a w medijach prezentnych serbskich towarstwow mamy w dwurěčnej kónčinje njeličomne mjeńše a małe towarstwa, kotrež runje tak pilne dźěło wukonjeja, wo nich pak přewjele njezhoniš. W swojej lětnjej seriji lětsa tajke aktiwne cyłki předstajamy, dźensa Slepjanske towarstwo Kólesko (18).
W decembrje 2012 je dwanaće zajimcow towarstwo Kólesko załožiło. Za předsydu wuzwolichu Hartmuta Hanča. Agilnemu cyłkej přisłuša dźensa 18 čłonow. Woni chcedźa kulturne herbstwo hajić, zachować a zjawnosći widźomnje předstajeć. Jako dalše ćežišća skutkowanja sej zapisachu, dokumentować a publikować slepjanšćinu. Tež drastu tamnišeho regiona k najwšelakorišim składnosćam w zjawnosći pokazać. Hajić a zachować bohatosć ludowych spěwow a tradicionalneje typiskeje hudźby je towarstwu runje tak wažne kaž pěstować nałožki a tradicije. Nimo toho dokumentuja kulturne stawizny a baje spřistupnja zjawnosći bajki, přisłowa a powědki.
pol_Latn szl_Latn